section_heading: Stanovništvo
paragraph_text: Novo Selo je kao i obližnji Bukin bio od starih vremena selo u kojem su starosjeditelji bili šokački Hrvati. Kao i u Bukinu, gospodarski jači Nijemci su potisnuli mjesne Hrvate tako da je do 1941. u Novom Selu među njegovih 2000 stanovnika bilo samo 37 hrvatskih i 7 srpskih kuća. Nakon drugog svjetskog rata, u Novom Selu su kolonizirani Muslimani iz Hercegovine, Josip Andrić: Deset godina među narodnim pjevačima bačkih Hrvata 1948.-1958., Klasje naših ravni br. 1-2/2003., str. 42 dok su mjesni Nijemci, kao i drugdje diljem Bačke, velikim dijelom otišli ili bili protjerani.